יותר ויותר אנשים בישראל (כמו גם הממשלה ורשויות הכספים) מבינים בשנים האחרונות את החשיבות העצומה של חיסכון ארוך טווח, באחד ממגוון המסלולים השונים הרלבנטיים עבור סוג זה של חיסכון, דוגמת קרנות פנסיה וכד’. אחד הכלים הפיננסיים הטובים ביותר עבור חסכונות ארוכי טווח, כלי אשר זוכה לתחייה מחודשת ולפופולאריות גואה בישראל ממש בשנים האחרונות, הוא קופת גמל, וספציפית קופת גמל להשקעה, הנחשבת כיום לאחד מאפיקי החיסכון וההשקעה האיכותיים והמומלצים ביותר לציבור הרחב, הן על ידי יועצים ואנשי מקצוע מעולם הפיננסים והן על ידי מוסדות המדינה. מהם יתרונותיה של קופת גמל להשקעה ומדוע מדובר באפיק אטרקטיבי כל כך שכדאי לכל אחת ואחד להכיר?
סולידיות – אמנם בקופת גמל להשקעה ניתן לבחור מבין מגוון מסלולים ורמות סיכון שונות, אך קיימים מספיק מסלולים סולידיים יחסית אשר יאפשרו לכם לחסוך לטווח הארוך בראש שקט ובלי לחשוף את ההון שאתם צוברים לסיכונים גדולים במיוחד. כך לא תהיו חשופים בצורה חזקה מדי למקרים דוגמת נפילות של הבורסות בעולם או קריסה של בנק זה או אחר. בנוסף, במידה ותהיו מעוניינים להשיג תשואות גבוהות במיוחד בתמורה לרמת סיכון גבוהה יותר עבור חלק מהכסף שלכם, תוכלו לעשות גם את זה. כלומר, הסולידיות של קופת הגמל היא רק במידה בה אתם מעוניינים, ולא מאפיין כללי והכרחי.